English: Oh, well, Neil, it won't matter to you; we're not in Wiltshire anyway. This is a matter for us who actually seek to represent the people who thought they were electing us. Let me say this: when I looked at this proposal from the First Minister, I quite honestly was unsure. I asked myself three questions. The first question was, 'Is there any alternative?', secondly, 'Is it proportionate?' and finally, 'What happens next?' I read the evidence provided by the Welsh Government. I read and listened to the evidence from the expert advisers. I listened to what the chief medical officer had to say. I read through the technical advice report, and I came to the same conclusion not only as the first Minister, but Adam Price as well. As a Minister, I've read a number of decision folders provided by advisers, and I've wished that we had the clear advice that was provided in this document. I've often wished for less equivocation, I've often wished for more direction, and when I read this document, I was clear, absolutely crystal clear in my mind, that the responsible thing that I have to do is to support the Government in what it's doing. I say that as somebody who would also speak out if I thought they were wrong, and I say that because I represent the people in this community in Blaenau Gwent. I have to do what is right and proper for the people in this community in Blaenau Gwent. And when I walk up and down the streets here, I have to look people in the eye; not disappear once an election has been fought, send them a message on Facebook and forget about them, but look them in the eye - look them in the eye in the supermarket, in the shops, and talk to people, and talk to members of my own family, and talk to people I was in school with about the impact it's going to have on their lives. It would be the wrong thing to do to do the easier thing and say, 'I'm less sure, I'm not sure.' Because I know that I am sure that we have to do the right thing and move in this direction. All too often, Presiding Officer, in this debate, we've seen people who call themselves public representatives - although the public wouldn't recognise them - playing with false information, playing with fake news, putting things on social media, not only not knowing if it's true, but they can be pretty sure it's not true. Two and a half thousand people today retweeted a lie about Nevill Hall Hospital, saying it's empty, with doctors playing golf. The sort of information that's going round our communities and our societies at the moment is really dangerous and it's going to cost people their lives. So, there was no alternative, and I would invite all Members of this place today to support the Welsh Government in what it's doing. Is it proportionate? I've spoken to the First Minister about some of my concerns around the impact on mental health, around the impact on physical health, around closure of gyms, and around closure of leisure centres, because I do have concerns about the impact that this is going to have on people. I have concerns about the impact it's going to have on young men, who won't be phoning helplines, who won't be speaking to people about the impact it's having on their mental health. I recognise the force of his argument that a shorter, harder lockdown is the best approach to take, and I hope the First Minister will also acknowledge the force of my point on issues around physical and mental health that we'll need to address as we go through this period. And finally, what comes next? I do not believe that we can continue to lock down then relax, lock down then relax into the distant future, providing people with no sense of where we're going. I think we need to use the tools that we have at our disposal. We, in Wales, I think, can be proud of the way that the Welsh Government has faced this pandemic and this huge crisis. We haven't had the corrupt contracts that they've had in London. We haven't had the failures when they've given their mates jobs rather than somebody who knows how to do the job. We have a testing regime that works. We have a trace and track process that works, and we have the means of protecting our population. And we do that because we work together, and we marshal and work the whole of the public sector together - local government, Welsh Government, the national health service working together to serve the people, not to serve themselves and not to fill their pockets. That moral difference of values, I believe, also provides us with a platform moving forward and looking forward, using the facilities that we have at our disposal, using the mechanisms and the structures that we've created in these last few months, to paint a different future as we move forward, so that we can say to people, 'Yes, not only will you have Christmas, but you will have more hope in the new year', that we have a means of tracking and tracing the virus, ensuring that we have the means of enforcement to ensure that we can, then, have a very different future. So, I hope that Members on all sides of the Chamber this afternoon will vote in support of this motion. And I know it's difficult, as well, for Members of the opposition parties to sometimes do that, but we've seen examples in these last few days of responsible opposition, and I pay tribute to Adam Price in the way that he's approached that. And then we've seen examples of irresponsible popularism and irresponsible opposition, and we all know what is meant by that. The people of Wales come first. The people I represent in Blaenau Gwent come first, and we should all put everything else to one side.
Welsh: O, wel, Neil, ni fydd o bwys i chi; nid ydym ni yn Wiltshire beth bynnag. Mae hwn yn fater i ni sydd, mewn gwirionedd, yn ceisio cynrychioli'r bobl a oedd yn meddwl eu bod nhw'n ein hethol ni. Gadewch i mi ddweud hyn: pan edrychais i ar y cynnig hwn gan y Prif Weinidog, roeddwn i'n ansicr a bod yn gwbl onest. Gofynnais dri chwestiwn i mi fy hun. Y cwestiwn cyntaf oedd, 'A oes unrhyw ddewis arall?', yn ail, 'A yw'n gymesur?' ac yn olaf, 'Beth sy'n digwydd nesaf?' Darllenais y dystiolaeth a ddarparwyd gan Lywodraeth Cymru. Darllenais a gwrandewais ar y dystiolaeth gan y cynghorwyr arbenigol. Gwrandewais ar yr hyn yr oedd gan y prif swyddog meddygol i'w ddweud. Darllenais yr adroddiad cyngor technegol cyfan, ac fe ddes i i'r un casgliad nid yn unig â'r Prif Weinidog, ond ag Adam Price hefyd. Fel Gweinidog, rwyf i wedi darllen nifer o ffolderi penderfyniadau a ddarparwyd gan gynghorwyr, a byddwn wedi bod yn falch iawn pe byddai gennym y cyngor clir sydd wedi ei ddarparu yn y ddogfen hon. Rwyf i wedi bod eisiau cael llai o amwysedd yn aml, rwyf i wedi bod eisiau cael mwy o gyfeiriad yn aml, a phan ddarllenais y ddogfen hon, roeddwn i'n glir, yn gwbl berffaith glir yn fy meddwl, mai'r peth cyfrifol y mae'n rhaid i mi ei wneud yw cefnogi'r Llywodraeth yn yr hyn y mae'n ei wneud. Rwyf i'n dweud hynny fel rhywun a fyddai hefyd yn siarad pe byddwn i'n meddwl ei bod yn anghywir, ac rwyf i'n dweud hynny oherwydd fy mod i'n cynrychioli'r bobl yn y gymuned hon ym Mlaenau Gwent. Mae'n rhaid i mi wneud yr hyn sy'n iawn ac yn briodol i'r bobl yn y gymuned hon ym Mlaenau Gwent. A phan fyddaf i'n cerdded i fyny ac i lawr y strydoedd yn y fan yma, mae'n rhaid i mi edrych ym myw llygaid y bobl; nid diflannu ar ôl i etholiad gael ei hymladd, anfon neges atyn nhw ar Facebook ac anghofio amdanyn nhw, ond edrych ym myw eu llygaid - edrych ym myw eu llygaid yn yr archfarchnad, yn y siopau, a siarad â phobl, a siarad ag aelodau o fy nheulu fy hun, a siarad â phobl yr oeddwn i yn yr ysgol gyda nhw, ynghylch yr effaith y mae'n mynd i'w chael ar eu bywydau. Y peth anghywir i'w wneud fyddai gwneud y peth haws a dweud, 'Rwy'n llai sicr, nid wyf i'n sicr.' Oherwydd fy mod i'n gwybod fy mod i'n siŵr bod yn rhaid i ni wneud y peth iawn a symud i'r cyfeiriad hwn. Yn rhy aml o lawer, Llywydd, yn y ddadl hon, rydym ni wedi gweld pobl sy'n galw eu hunain yn gynrychiolwyr y cyhoedd - er na fyddai'r cyhoedd yn eu hadnabod - yn chwarae gyda gwybodaeth ffug, yn chwarae gyda newyddion ffug, yn rhoi pethau ar gyfryngau cymdeithasol, nid yn unig heb wybod a yw'n wir, ond yn gallu bod yn eithaf sicr nad yw'n wir. Heddiw, fe wnaeth dwy fil a hanner o bobl ar Twitter ailadrodd celwydd ynghylch Ysbyty Nevill Hall, gan ddweud ei fod yn wag, a bod meddygon yn chwarae golff. Mae'r math o wybodaeth sy'n mynd o amgylch ein cymunedau a'n cymdeithasau ar hyn o bryd yn beryglus iawn ac mae pobl yn mynd i farw o'r herwydd. Felly, nid oedd unrhyw ddewis arall, ac rwyf i'n gwahodd yr holl Aelodau yn y lle hwn heddiw i gefnogi Llywodraeth Cymru yn yr hyn y mae'n ei wneud. A yw'n gymesur? Rwyf i wedi siarad â'r Prif Weinidog am rai o fy mhryderon ynghylch yr effaith ar iechyd meddwl, ynghylch yr effaith ar iechyd corfforol, cau campfeydd, ac ynghylch cau canolfannau hamdden, oherwydd bod gen i bryderon ynghylch yr effaith y bydd hyn yn ei chael ar bobl. Mae gen i bryderon ynghylch yr effaith y bydd yn ei chael ar ddynion ifanc, na fyddan nhw'n ffonio llinellau cymorth, na fyddan nhw'n siarad â phobl am yr effaith y mae'n ei chael ar eu hiechyd meddwl. Rwy'n cydnabod grym ei ddadl mai cyfyngiadau symud byrrach, llymach yw'r ffordd orau o weithredu, ac rwy'n gobeithio y bydd y Prif Weinidog hefyd yn cydnabod grym fy mhwynt i ynghylch materion sy'n ymwneud ag iechyd corfforol a iechyd meddwl y bydd angen i ni fynd i'r afael â nhw wrth i ni fynd drwy'r cyfnod hwn. Ac yn olaf, beth sy'n digwydd nesaf? Nid wyf i'n credu y gallwn ni barhau i orfodi cyfyngiadau symud, wedyn llacio, gorfodi cyfyngiadau wedyn llacio ymlaen i'r dyfodol pell, heb roi unrhyw ymdeimlad i bobl o ble yr ydym ni'n mynd. Rwy'n credu bod angen i ni ddefnyddio'r offer sydd ar gael i ni. Gallwn ni, yng Nghymru, yn fy marn i, ymfalchïo yn y ffordd y mae Llywodraeth Cymru wedi wynebu'r pandemig hwn a'r argyfwng enfawr hwn. Nid ydym ni wedi cael y contractau llwgr y maen nhw wedi eu cael yn Llundain. Nid ydym ni wedi cael y methiannau pan fyddan nhw wedi rhoi swyddi i'w ffrindiau yn hytrach na rhywun sy'n gwybod sut i wneud y gwaith. Mae gennym ni drefn brofi sy'n gweithio. Mae gennym ni broses olrhain a thracio sy'n gweithio, ac mae gennym ni'r gallu i ddiogelu ein poblogaeth. Ac rydym ni'n gwneud hynny oherwydd ein bod ni'n gweithio gyda'n gilydd, ac rydym ni'n trefnu ac yn gweithio'r sector cyhoeddus cyfan gyda'n gilydd - llywodraeth leol, Llywodraeth Cymru, y gwasanaeth iechyd gwladol yn cydweithio i wasanaethu'r bobl, nid i wasanaethu eu hunain ac nid i lenwi eu pocedi. Mae'r gwahaniaeth moesol hwnnw mewn gwerthoedd, yn fy marn i, hefyd yn rhoi llwyfan i ni symud ymlaen ac edrych ymlaen, gan ddefnyddio'r cyfleusterau sydd ar gael i ni, gan ddefnyddio'r dulliau a'r strwythurau yr ydym ni wedi eu creu yn ystod y misoedd diwethaf hyn, i lunio dyfodol gwahanol wrth i ni symud ymlaen, er mwyn i ni allu dweud wrth bobl, 'Ie, nid yn unig y cewch chi Nadolig, ond cewch chi fwy o obaith yn y flwyddyn newydd hefyd', bod gennym ni fodd o olrhain a thracio y feirws, gan sicrhau bod gennym ni ddull gorfodi i sicrhau ein bod ni wedyn, yn gallu cael dyfodol gwahanol iawn. Felly, rwy'n gobeithio y bydd yr Aelodau ar bob ochr i'r Siambr y prynhawn yma yn pleidleisio o blaid y cynnig hwn. Ac rwy'n gwybod ei bod yn anodd, hefyd, i Aelodau'r gwrthbleidiau wneud hynny weithiau, ond rydym ni wedi gweld enghreifftiau yn y dyddiau diwethaf hyn o wrthwynebiad cyfrifol, ac rwy'n talu teyrnged i Adam Price yn y ffordd y mae wedi ymdrin â hynny. Ac yna rydym ni wedi gweld enghreifftiau o boblyddiaeth anghyfrifol a gwrthwynebiad anghyfrifol, ac rydym ni i gyd yn gwybod yr hyn a olygir wrth hynny. Pobl Cymru yw'r flaenoriaeth. Y bobl yr wyf i'n eu cynrychioli ym Mlaenau Gwent yw'r flaenoriaeth, a dylem ni i gyd roi popeth arall o'r neilltu.